
	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Nepiekrītam Anotācijas 1.3. apakšpunktā norādītajam, ka ir izvērtēts prasību un izmaksu samērīgums pret ieguvumiem. Attiecīgās sadaļas apraksts ietver tikai vispārīgas frāzes, tajā pašā laikā nepiedāvājot vispār nekādu finansiālu aprēķinu, cik šādas papildus funkcijas veikšana var izmaksāt katrai iestādei.
Piedāvātā redakcija
-
	Toms Leikums (ZM) (Armands Šmits (ZM) vietā)

	2.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Iebildums
Nepiekrītam Anotācijas 6. punktā norādītajam, ka sabiedrības līdzdalība uz šo tiesību akta projektu neattiecas. Tas nonāk pretrunā ar Anotācijas 1.3. apakšpunktā norādīto, citējam:

"Publisko iepirkumu faktisko izdevumu atspoguļošana sabiedrības interesēs ir būtisks elements valsts pārvaldes atklātības, nodokļu maksātāju naudas efektīvas izmantošanas un korupcijas risku mazināšanas nodrošināšanā:
- sabiedrībai ir tiesības zināt, vai sākotnēji noslēgtais līgums atbilst gala izmaksām, jo iepirkumu līgumu grozījumi nereti sadārdzina projektus.
- atklātība par katru iztērēto eiro mazina aizdomas par līdzekļu izšķērdēšanu vai korupciju.
- tas ļauj sabiedrībai un pētniekiem izvērtēt, vai publiskie līdzekļi ir snieguši gaidīto sociālo un ekonomisko atdevi."

Tā kā normatīvā akta virzība tiek pamatota ar sabiedrības interesēm, lūdzam nodrošināt atbilstošu sabiedrības līdzdalību normatīvā akta izstrādē.
Piedāvātā redakcija
-
	Toms Leikums (ZM) (Armands Šmits (ZM) vietā)

	3.
	Noteikumu konsolidētā versija
20.9.1 sadaļā "Publiskie iepirkumi" ne vēlāk kā līdz kalendāra gada ceturksnim sekojošā mēneša pēdējam datumam iekļauj informāciju par visiem ceturkšņa izdevumiem attiecībā uz veiktajiem iepirkumiem un noslēgtajiem iepirkuma līgumiem atbilstoši Publisko iepirkumu likumam neatkarīgi no darījuma vai līguma summas, publicējot vismaz šādu informāciju par maksājumiem un līgumiem:
	Iebildums
Iebilstam pret  paredzēto pienākumu iestādēm savās oficiālajās tīmekļvietnēs atsevišķi publicēt informāciju par visiem veiktajiem iepirkumiem un noslēgtajiem iepirkuma līgumiem neatkarīgi no līgumcenas. Prasība rada paralēlu informācijas publicēšanas kanālu jau esošajiem Iepirkumu uzraudzības biroja reģistriem un EIS, tādējādi radot nepieciešamību vienus un tos pašus datus uzturēt vairākās informācijas vidēs. Tas palielina datu neatbilstības, novecošanas un informācijas integritātes risku, jo izmaiņas līgumā, līgumcenā, izpildes termiņā vai faktiskajos maksājumos jāatspoguļo vairākos informācijas avotos. IUB jau nodrošina centralizētu informāciju par noslēgtajiem iepirkuma līgumiem un to faktisko izpildi.
Tikai 2027. gadam paredzētais decentralizētais risinājums rada iestādēm būtisku administratīvo un tehnisko slogu, lai izveidotu un uzturētu procesu, kas paredzēts tikai kā pārejas risinājums uz vienu gadu.
Piedāvātā redakcija
Paredzēt, ka iestādes tīmekļvietnē tiek nodrošināta saite uz centralizētu informācijas avotu, kur pieejami dati par visu valsts pārvaldi.
	Toms Leikums (ZM) (Armands Šmits (ZM) vietā)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Prasība attiecināt publicēšanas pienākumu uz katru darījumu no 0,01 EUR rada situāciju, kur administratīvās izmaksas un kļūdu risks var būt nesamērīgs ar informācijas sabiedrisko vērtību.
Anotācijā norādīts, ka mērķis ir paplašināt publisko iepirkumu datu pieejamību, īpaši attiecībā uz zemsliekšņa iepirkumiem. Tomēr šā mērķa sasniegšanai nav nepieciešams noteikt 0,01 EUR slieksni.
Samērīgāks risinājums būtu noteikt saprātīgu monetāro slieksni vai saglabāt informācijas pieejamību par visiem darījumiem centralizētā sistēmā, bet neprasīt to atkārtoti publicēt katras iestādes tīmekļvietnē.
Šādā veidā tiktu saglabāta sabiedrības iespēja iegūt pilnu informāciju, vienlaikus neradot katrai iestādei pienākumu uzturēt otru datu kopiju.
Piedāvātā redakcija
-
	Toms Leikums (ZM) (Armands Šmits (ZM) vietā)



